Korycinas

Korýcinas  () – kaimas Lenkijos šiaurės rytuose, 39 km į vakarus nuo Sokulkos ir 44 km į šiaurę nuo vaivadijos centro Balstogės. 

Nuo 2008 m. kiekvieną birželio mėnesį kaime vyksta braškių auginimo paroda ir kiti renginiai. Rugsėjo mėnesį vyksta kaimo šventė, kurios metu vyksta įvairūs šokių ir muzikos pasirodymai. Birželio mėnesiais organizuojamas maratonas iš kaimo iki Januvo. Kaime gaminamas Korycino sūris. Kaime įsikūrusi Korycino Šv. Kryžiaus parapija. Per kaimą eina Via Baltica kelias ir vaivadijos kelias Nr. DW671.

 Istorija 

Nuo XIII–XIV a. iki 1795 m. kaimas priklausė LDK. Gyvenvietė įkurta XVI a. kaip gynybinė Kuznicos girios tvirtovė. 1571 m. gyvenvietėje Ldk Žygimantas Augustas pastatė pirmąją bažnyčią, o 1601 m. Zigmantas Vaza įsteigė parapiją.Kościół pw. Znalezienia i Podwyższenia Krzyża Św.. Urząd Gminy Korycin. Tikrinta 2009-08-22. 1671 m. gyvenvietei Mykolas Kaributas Višnioveckis suteikė Kulmo teises.Gmina Korycin.  Podlaskie Centrum Informacji. Tikrinta 2009-09-22. Švedų tvano metu šalia gyvenvietės, prie Kumialkos upės, vyko mūšis tarp lietuvių-lenkų ir švedų kariuomenių.

XIX a. buvo Sokulkos apskrities miestelis. 1975–1998 m. priklausė Balstogės vaivadijai.

 Gyventojai 
 Tautinė sudėtis 
1921 m. gyveno 603 žmonės:1921 m. surašymo duomenys (lenk.)
 Lenkai - 55,2% (333);
 Žydai - 43,9% (265);
 Gudai - 0,4% (3);
 Vokiečiai - 0,33% (2).1897 m. gyveno 683 žmonės:1897 m. surašymo duomenys (rus.)
 Žydai - 60,1% (411);
 Gudai - 35,1% (240);
 Lenkai - 3,9% (27);
 Vokiečiai - 0,5% (4);
 Ukrainiečiai - 0,1% (1).

 Paminklai 
 XVII a. gyvenvietės gatvių išdėstymas;
 Neogotikinė Šv. Kryžiaus bažnyčia pastatyta 1899-1905 metais;
 XVIII a. gyvenvietės parkas.

 Taip pat skaitykite 
 Korycino sinagoga;
 Korycino mažoji sinagoga;
 Korycino žydų kapinės.

 Šaltiniai 

 Aprašymas apie kaimo bažnyčią (lenk.)
 Braškių dienos Korycine (lenk.) 
 Sporto aikštynai Korycine (lenk.) 

Kategorija:Korycino valsčius